S-3551/2019

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. júlí 2019, á hendur S-kk-þgf Þ-kk-þgf S-kk-þgf, kt. [...], [...], [...], fyrir umferðarlagabrot í Reykjavík með því að hafa föstudaginn 9. nóvember 2018 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 125 ng/ml og tetrahýdrókannabínól 1,0 ng/ml) um Breiðholtsbraut og Arnarbakka uns lögregla stöðvaði aksturinn og fyrir að hafa á sama tíma haft í vörslum sínum 4,63 g af amfetamíni sem lögregla fann við leit í bifreiðinni og lagði hald á.

Telst þetta varða við 1. mgr. 48. gr. og 1. mgr., sbr. 2. mgr., 45. gr. a., allt sbr. 1. mgr. 100. gr. umferðarlaga nr. 50/1987 og 2. gr., sbr. 5. gr. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt er þess krafist að ákærði verði dæmdur til að sæta upptöku á framangreindum fíkniefnum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Við fyrirtöku málsins 26. september 2019, féll ákæruvaldið frá kröfu um sviptingu ökuréttar, sbr. 101. gr. og 102. gr. umferðarlega nr. 50/1987, þar sem brot það sem nú um ræðir er hegningarauki við dóm Héraðsdóms Reykjavíkur frá 22. maí 2019, og var ævilöng svipting ökuréttar ákærða, áréttuð í þeim dómi.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 9. júlí 2019, á ákærði nokkurn sakaferil að baki sem nær allt aftur til ársins 2004. Ákærði hefur til að mynda ítrekað verið gerð fangelsisrefsing fyrir brot á umferðarlögum nr. 50/1987, fyrst og fremst fyrir að aka undir áhrifum áfengis og /eða ávana og fíkniefna, sviptur ökurétti, sbr. 45. gr., 45. gr. a og 48. gr. laganna. Nú síðast með dómi Héraðsdóms Reykjavíkur hinn 22. maí 2019. Þau brot sem ákærði er sakfelldur fyrir í þessu máli voru framin fyrir uppkvaðningu dómsins og verður ákærða því dæmdur hegningarauki í samræmi við 78. gr. almennra hegningarlaga nr. 19/1940, sbr. og 77. gr. sömu laga.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin fangelsi í 4 mánuði.

Með vísan til lagaákvæða í ákæru er ákærða gert að sæta upptöku á 4,63 g af amfetamíni sem lagt var hald á við rannsókn málsins.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur, að meðtöldum virðisaukaskatti, og 153.612 krónur í annan sakarkostnað.

Af hálfu ákæruvaldsins flutti málið S-kk-nf P-kk-nf Ó-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf Þ-kk-nf S-kk-nf, sæti fangelsi í 4 mánuði.

Ákærða er gert að sæta upptöku á 4,63 g af amfetamíni.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur og 153.612 krónur í annan sakarkostnað.

H-kvk-nf S-kvk-nf B-kvk-nf

Við fyrirtöku málsins 26. september 2019, féll ákæruvaldið frá kröfu um sviptingu ökuréttar, sbr. 101. gr. og 102. gr. umferðarlega nr. 50/1987, þar sem brot það sem nú um ræðir er hegningarauki við dóm Héraðsdóms Reykjavíkur frá 22. maí 2019, og var ævilöng svipting ökuréttar ákærða, áréttuð í þeim dómi.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 9. júlí 2019, á ákærði nokkurn sakaferil að baki sem nær allt aftur til ársins 2004. Ákærði hefur til að mynda ítrekað verið gerð fangelsisrefsing fyrir brot á umferðarlögum nr. 50/1987, fyrst og fremst fyrir að aka undir áhrifum áfengis og /eða ávana og fíkniefna, sviptur ökurétti, sbr. 45. gr., 45. gr. a og 48. gr. laganna. Nú síðast með dómi Héraðsdóms Reykjavíkur hinn 22. maí 2019. Þau brot sem ákærði er sakfelldur fyrir í þessu máli voru framin fyrir uppkvaðningu dómsins og verður ákærða því dæmdur hegningarauki í samræmi við 78. gr. almennra hegningarlaga nr. 19/1940, sbr. og 77. gr. sömu laga.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin fangelsi í 4 mánuði.

Með vísan til lagaákvæða í ákæru er ákærða gert að sæta upptöku á 4,63 g af amfetamíni sem lagt var hald á við rannsókn málsins.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur, að meðtöldum virðisaukaskatti, og 153.612 krónur í annan sakarkostnað.

Af hálfu ákæruvaldsins flutti málið S-kk-nf P-kk-nf Ó-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

Ákærði, S-kk-nf Þ-kk-nf S-kk-nf, sæti fangelsi í 4 mánuði.

Ákærða er gert að sæta upptöku á 4,63 g af amfetamíni.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 105.400 krónur og 153.612 krónur í annan sakarkostnað.

H-kvk-nf S-kvk-nf B-kvk-nf